**VEZETŐI MUNKASZERZŐDÉS**

A jelen Munkaszerződés létrejött egyrészről a

**Széchenyi István Egyetem**

|  |  |
| --- | --- |
| Székhely | 9026 Győr, Egyetem tér 1. |
| Felsőoktatási intézmény azonosítója | FI38696 |
| Adószám | 15308902-4-08 |
| Képviseli | Dr. Földesi Péter rektor / Dr. Filep Bálint kancellár |

munkáltató, (továbbiakban: Munkáltató)

másrészről

|  |  |
| --- | --- |
| **Név** |  |
| Születési név |  |
| Születési hely, idő |  |
| Anyja neve |  |
| Állandó lakhely |  |
| Tartózkodási hely |  |
| Adóazonosító jel |  |
| TAJ szám |  |

**mint munkavállaló, (a továbbiakban: Munkavállaló)**

Munkáltató és Munkavállaló a továbbiakban együttesen: Felek között.

|  |  |
| --- | --- |
| Pénzügyi központ |  |
| Funkcióterület |  |
| Alap |  |

1. **A munkaszerződés megkötésének előzménye**
   1. Az Országgyűlés döntött a Széchenyi István Egyetem új fenntartó létrehozásáról, a Széchenyi István Egyetemért Alapítványról, a Széchenyi István Egyetemért Alapítvány és a Széchenyi István Egyetem részére történő vagyonjuttatásról szóló 2020. évi XXXVIII. törvény szerint.
   2. Az Nftv. 117/C. § (5) bekezdése szerint a fenntartóváltás következtében a felsőoktatási intézmény, mint munkáltató által foglalkoztatottak közalkalmazotti jogviszonya 2020. augusztus 01. napjától munkaviszonnyá alakul.
   3. A Munkáltató és a Munkavállaló közötti jogállásváltozásra a közalkalmazottak jogállásáról szóló 1992. évi XXXIII. törvény (továbbiakban: Kjt.) 25/A. § (7) bekezdésében foglaltakat, valamint a 37. § (2) bekezdés c) pont rendelkezéseit kell alkalmazni.
2. **A munkaszerződés módosítása**

A törvényi rendelkezés alapján bekövetkező jogállásváltozásra tekintettel a Munkavállaló 2020. július 31. napján érvényes közalkalmazotti kinevezése alapján 2020. augusztus 01. napjával munkaszerződés létesült határozatlan időre. Ezzel egyidejűleg az Nftv. 117/C.§ (7) bekezdése szerint meglévő vezetői megbízása határozott idejére és annak tartalma szerint 2020. augusztus 01. napjától a munkaszerződése módosul az alábbiak szerint.

1. **A vezetői munkakör megnevezés, feladatok, időtartama**
   1. A Munkáltató tájékoztatja a Munkavállalót arról, hogy a munka törvénykönyvéről szóló 2012. évi I. törvény (a továbbiakban: Mt.) 208.§ (1) bekezdése értelmében vezető állású Munkavállalónak minősül, ezért a munkavállalóra az Mt. 208-211.§-okat kell alkalmazni.

* 1. A vezetői megbízás lejárati időpontja:

|  |
| --- |
|  |

A vezetői megbízás lejártát követően a munkaviszony a Felek eltérő megállapodása hiányában a korábbi munkaszerződésre módosul vissza azzal, hogy az Mt. munkaszerződés módosítására vonatkozó rendelkezéseit alkalmazni kell. A visszamódosulás időpontjától a Munkavállaló a határozatlan idejű munkaszerződés szerinti alapbérre- az időközben a munkakörben végrehajtott emelésekkel- jogosult. A külön meghatározott feladatok ellátásához kapcsolódó bérrészre abban az esetben jogosult, amennyiben azokat továbbra is ellátja.

* 1. A vezetői munkakör feladatai:
     1. A mindenkori hatályos munkaköri leírás tartalmazza. A vezető állású Munkavállaló a vezetői feladatait a határozatlan idejű munkakör (alapmunkakör) feladatai mellett látja el a Foglalkoztatási követelményrendszer szerinti eltérésekkel. A Foglalkoztatási követelményrendszer meghatározza az oktató/kutató/tanár vezetői megbízás idejére az adott vezetői beosztásra érvényes kedvezményét és annak több vezetői megbízás esetén történő megállapodását.
     2. A Munkáltató szabályzatai, a munkáltatói jogkör gyakorlója részére más, a munkaköri leírásban nem részletezett feladatot is meghatározhat, de nem jogosult a munkakör jellegét alapvetően megváltoztatni.
  2. Munkavállaló kijelenti, hogy személyére nézve nem áll fenn olyan körülmény, amely a   
     Munkáltatónál történő alkalmazását kizárná vagy akadályozná. Ebbe a körbe tartozik az oktatói nyilatkozat leadása, vagy annak visszavonása. A Munkavállaló minden olyan kötelezettségvállalásakor (pl. új feladatkör, projektfeladat), amennyiben a hozzátartozójával elszámolási viszonyba kerülne, vagy már összeférhetetlenség állna elő, köteles azt előre bejelenteni. A Munkáltató eseti engedélye esetén hozható létre a jogviszony. Amennyiben a Munkáltató nem adja meg az engedélyt, a már fennálló jogviszonyt 8 napon belül meg kell szüntetni, illetve az új jogviszony nem hozható létre. Ennek a szabálynak a megszegése a munkaviszony megszüntetését vonja maga után.

1. **Munkáltatói jogkör gyakorlója, munkavégzési hely**
   1. A munkáltatói jogkör gyakorlója az Alapító Okirat és a Szervezeti és Működési Szabályzat szerinti vezető. A Munkavállaló a munkáját a közvetlen munkahelyi vezetője irányításával köteles végezni.
   2. Felek megállapodnak, hogy munkavégzés helye a Munkáltató székhelye (9026 Győr, Egyetem tér 1.) és telephelyei azzal, hogy a Munkavállaló a munkaköre által indokolt mértékben, feladatait a Munkáltató székhelyén, telephelyén kívül is köteles ellátni.
   3. A Munkáltató tájékoztatja a Munkavállalót, hogy a személyes adatait a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 27-ei 2016/679 Európai Parlamenti és Tanácsi (EU) rendelet, valamint az információs önrendelkezési jogról és az információszabadságról szóló 2011. évi CXII. törvény rendelkezéseivel összhangban kezeli. A munkavállaló által a közalkalmazotti jogviszonyban tett adatkezelési, beléptető és elektronikus megfigyelő rendszerrel kapcsolatos nyilatkozatai a jogfolytonosság figyelembe vételével továbbra is érvényben maradnak.
2. **Munkaidő**
   1. Vezetői munkáját teljes munkaidőben, kötetlen munkarendben látja el a Munkavállaló.
   2. A vezető állású Munkavállaló szabadságának mértékét a Foglalkoztatási követelményrendszer határozza meg.
3. **Munkabér**
   1. A Munkavállaló bérének összege:

|  |  |  |  |
| --- | --- | --- | --- |
| Bérelem megnevezése | Határozott idő esetén lejárat dátuma | Bruttó összeg (Ft) | Feladathoz kötött bérrész esetén feladat meghatározása |
| 1. Alapbér (határozatlan idejű alapmunkakör munkaszerződése szerint) |  |  |  |
| 1. Vezetői alapbér a vezetői megbízás időtartamára |  |  |  |
| Feladathoz kötött bérrész: |  |  |  |
| 1. ………. |  |  |  |
| 1. ………. |  |  |  |
| Bruttó bér összesen: |  |  |  |

* 1. A vezető állású Munkavállaló javadalmazására és juttatására a Munkáltató vonatkozó szabályozói szerint jogosult azzal, hogy legalább a Kollektív Szerződésben biztosított juttatások illetik meg.

Feladatait részletesen a munkaköri leírás és/vagy az intézményi SZMSZ és a Foglalkoztatási követelményrendszer tartalmazza.

A munkabért havonta egyszer, utólag, a tárgyhónapot követő hónap 10. napjáig kell kifizetni a Munkavállaló által meghatározott bankszámlára történő átutalással, a hatályos jogszabályok alapján levonandó járulékok levonását követően, a járulékokkal csökkentett összegben.

1. **Felek jogai és kötelezettségei**
   1. Felek a Munkaviszony fennállása során kötelesek egymással szemben lojális és etikus magatartást tanúsítani, kötelesek egymással együttműködni az Mt. 6. § (1)-(3) bekezdései alapján.
   2. A Felek a munkaviszonyt közös megegyezéssel bármikor megszüntethetik. Egyebekben a munkaviszony megszűnésére és megszüntetésére (beleértve a felmondási idő megállapítását is) az Mt. X. fejezete, valamint az Nftv. és a Foglalkoztatási követelményrendszer rendelkezései az irányadók.
   3. A munkaviszony megszűnésekor a Munkavállaló köteles a munkaviszonya során birtokába jutott minden, a Munkáltató tulajdonát, képező iratot, dokumentumot, adathordozót és egyéb munkaeszközt, tárgyat a Munkáltató részére visszaszolgáltatni, az erről szóló munkáltatói bizonylatot az arra jogosulttal aláíratni, a munkakört a Foglalkoztatási követelményrendszer szerint átadni.
   4. Munkavállaló tudomásul veszi, hogy a szándékos és a gondatlan károkozás esetén is a teljes kárért felel (Mt. 209.§ (5)).
2. **Titoktartás**

A munkavállaló által a közalkalmazotti jogviszonyában tett titoktartási nyilatkozata a jogfolytonosság figyelembe vételével továbbra is érvényben marad.

1. **Egyéb rendelkezések**

9.1. A Felek megállapodnak abban, hogy jelen Munkaszerződés egyes pontjainak érvénytelensége nem eredményezi a teljes Munkaszerződés érvénytelenségét. A Munkaszerződés érvénytelennek nem minősülő szakaszai hatályukban fennmaradnak és végrehajthatók, kivéve, ha az érvénytelen kikötések nélkül a Felek a Munkaszerződést egyáltalán nem kötötték volna meg.

9.2. Felek rögzítik, hogy az Mt. 22. § (2) bekezdésével összhangban jognyilatkozat (beleértve a jelen Munkaszerződés időtartamának meghosszabbítására, felmondására vonatkozó nyilatkozatokat is) elektronikus dokumentumban történő megtételét, illetve megküldését is joghatályosként fogadják el. Ennek érdekében, a jognyilatkozatok közlése érdekében az alábbiak szerinti elérhetőségeket határozzák meg, és vállalják, hogy a megadott e-mail címek fenntartásáról, illetve azok napi ellenőrzéséről jelen munkaviszony fennállása alatt folyamatosan gondoskodnak, az esetleges változásról haladéktalanul tájékoztatják a másik felet.

A Munkáltató e-mail címe(i): [munkaugy@sze.hu](mailto:munkaugy@sze.hu)

|  |  |
| --- | --- |
| A Munkavállaló e-mail címe: |  |

Felek az elektronikus dokumentumot a fenti e-mail címekre történő megküldés esetén az üzenet fejrészében megtalálható, a szolgáltató által generált dátumot követő munkanapon kézbesítettnek és elolvasottnak fogadják el, illetve az így megküldött jognyilatkozat kézírásos aláírás és bélyegző nélkül is a küldő Fél jogszerűen aláírt nyilatkozatának tekintendő.

9.3.Felek kötelesek az adataikban, különösen az elérhetőségi adataikban bekövetkezett változásokat haladéktalanul, de legkésőbb a változás bekövetkeztétől számított 3 (három) munkanapon belül a másik Félnek bejelenteni személyesen, postai úton vagy a 9.2. pontban írt e-mail címekre küldött értesítéssel.

9.4. A Munkavállaló a jelen Munkaszerződés aláírásával elismeri, hogy a Munkáltató SZMSZ-ében – ideértve annak mellékleteiben, így különösen a Foglalkoztatási követelményrendszerben is – valamint egyéb szabályzataiban foglaltakat teljes körűen megismerte és a hatályos szabályzatok rá vonatkozó részét magára nézve a munkaviszony fennállása alatt mindenkor kötelezőnek ismeri el, a munkavédelmi, tűzvédelmi oktatást megkapta, valamint kötelezi magát, hogy a foglalkoztatás egészségügyi szolgáltatást, melynek igénybevételét a Munkáltató a részére biztosítja, a jogszabályok szerint igénybe veszi.

9.5. A jelen Munkaszerződésben nem szabályozott kérdésekben az Nftv. és végrehajtási rendeletei, Mt. rendelkezései, valamint a Munkáltató mindenkor hatályos szabályzatai, így különösen a Munkáltató Foglalkoztatási követelményrendszere, és a mindenkor hatályos munkaviszonyra vonatkozó szabályok rendelkezései az irányadóak.

A jelen Munkaszerződés 4 (négy) oldalból és 9 (kilenc) pontból áll, mely egymással teljes egészében megegyező tartalommal 2 (kettő) példányban készült, melyből 1 (egy) példány Munkavállalót, 1 (egy) példány a Munkáltatót illeti meg.

A jelen Munkaszerződést a Felek annak elolvasása és értelmezése után, mint akaratukkal mindenben megegyezőt helybenhagyólag írták alá.

Győr, 2020. .........................................

|  |  |  |
| --- | --- | --- |
| Dr. Földesi Péter  rektor | Dr. Filep Bálint  kancellár | …………………………………..  NÉV  munkavállaló |
|  |  |  |
|  |  | Váginé Varga Zsuzsa  hivatalvezető, ellenjegyző |